Analiză ZF. Radiografia lanțurilor de cafenele din România: Piața se apropie de 1.000 de unități, dar e puternic concentrată la vârf
Lanțurile de cafenele au ajuns să opereze aproape 1.000 de unități în România, aceasta fiind o piață care s-a dezvoltat puternic în ultimii ani. Spre exemplu, între 2019 și 2024 numărul de cafenele de lanț (nu și cele independente, ci doar cele ce sunt parte a unor rețele) s-a mai mult decât dublat, arată cel mai recent raport al Allegra World Coffee Portal, care face analize periodice la nivelul industriei de profil.